**Jaakko Kuusisto** (s. 29. elokuuta 1997 Hyvinkää) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan vasen laitahyökkääjä.

Ura
---

Kuusisto on Hyvinkään Jää-Ahmojen kasvatti. Hän toimi kaudella 2012–2013 seuran C-nuorten varakapteenina. Kaudella 2013–2014 Kuusisto oli Jää-Ahmojen B-nuorten paras pistemies ja syöttäjä sekä B-nuorten Suomi-sarjan karsinnoissa tehoilla 5+11=16 että B-nuorten Suomi-sarjan runkosarjassa tehoilla 11+10=21. Samalla kaudella hän jakoi seuran A-nuorten sisäisen pistepörssin voiton A-nuorten Suomi-sarjassa Erik Viikinkosken kanssa tehoilla 9+13=22.

Kaudeksi 2014–2015 Kuusisto siirtyi Hämeenlinnan Pallokerhon B-nuoriin. Hän oli joukkueen paras syöttäjä ja toiseksi paras pistemies Eemil Laineen jälkeen tehoilla 16+29=45. Kauden 2016–2017 Kuusisto voitti A-nuorten Suomenmestaruuden. Kaudella 2017–2018 hän oli HPK:n A-nuorten paras maalintekijä ja toiseksi paras pistemies Erkka Seppälän jälkeen tehoilla 25+33=58, joilla Kuusisto jakoi alkusarja ja runkosarja yhteenlaskettuna koko A-nuorten SM-liigan pistepörssin kolmannen sijan Bluesin Aarne Talvitien kanssa. Hänet valittiin kauden päätteeksi sarjan ensimmäiseen tähdistökentälliseen. Kuusisto valittiin myös A-nuorten SM-liigan joulukuun 2017 kuukauden pelaajaksi.

Kuusisto debytoi kaudella 2017–2018 myös HPK:n SM-liigajoukkueessa. Hän teki liigadebyyttinsä 15. joulukuuta 2017 vieraissa JYPiä vastaan, kun Kuusistolle avautui paikka HPK:n kokoonpanosta Jere Innalan, Eetu Tuulolan ja Kristian Vesalaisen ollessa alle 20-vuotiaiden MM-leirillä sekä Robert Leinon ollessa loukkaantuneena. Kuusisto merkittiin joukkueen kolmosketjun oikeaan laitaan Otto Paajasen ja Miro Ruokosen viereen. Hän sai ottelussa jääaikaa 10.47 minuuttia. Liigauransa avausmaalin Kuusisto teki 27. helmikuuta 2018 Kalevan Palloa vastaan. Raimo Ranta valitsi hänet ottelun Alumnien tähtien ykköstähdeksi. Kaikkiaan Kuusisto teki kauden aikana SM-liigassa 21 runkosarjaottelussa tehot 1+1=2. Hän edusti HPK:ta myös Spengler Cupissa, jossa Kuusisto pelasi kaksi ottelua. Hän pelasi miesten pelejä myös yhden ottelun verran lainalla Mestis-joukkue Lempäälän Kisassa.

Tammikuussa 2018 Kuusisto teki HPK:n kanssa kevääseen 2020 asti ulottuvan ja yhden optiovuoden sisältävän SM-liigasopimuksen. Alkukaudella 2018–2019 hän pelasi SM-liigassa yhdeksän ottelua tehden yhden maalin. Kuusisto pelasi pääasiassa HPK:n A-nuorissa, kunnes marraskuussa 2018 seura lainasi hänet joulutaukoon asti kestävällä sopimuksella Mestis-joukkue Imatran Ketterään. Kuusisto pelasi siellä kuusi ottelua. Tammikuussa 2019 HPK lainasi hänet 15. helmikuuta asti kestävällä sopimuksella toiseen Mestis-joukkueeseen, KeuPa HT:hen. Kuusisto pelasi siellä viisi ottelua. Loppukauden hän vietti pääasiassa HPK:n A-nuorissa, mutta Kuusisto pelasi myös yhden SM-liigan playoff-ottelun. Hän voitti kauden päätteeksi Suomenmestaruuden.

Heinäkuussa 2019 HPK ja Kuusisto purkivat sopimuksensa yhteisymmärryksessä, kun joukkueen suunnitelmista ei löytynyt hänelle pelillistä roolia. Kolme päivää myöhemmin Kuusisto siirtyi kauden 2019–2020 kattavalla sopimuksella Mestis-joukkue Jokipoikiin. Hän jakoi tehoilla 20+22=42 joukkueen sisäisen pistepörssin voiton Saku Kivisen kanssa. Kuusisto jakoi koko Mestiksen maalipörssin kahdeksannen sijan KOOVEE:n Janne Seppäsen ja RoKin Niko Lahtisen kanssa. Hän voitti myös Jokipoikien sisäisen tehotilaston lukemalla +17.

Kaudeksi 2020–2021 Kuusisto siirtyi jatkamaan Mestis-uraansa vuoden mittaisella sopimuksella Kajaanin Hokkiin. Hänet nimettiin joukkueen varakapteeniksi. Kuusisto oli Hokin toiseksi paras maalintekijä ja kolmanneksi paras pistemies tehoilla 10+11=21. Kaudeksi 2021–2022 hän siirtyi vuoden mittaisella sopimuksella Kiekko-Vantaaseen. Kuusisto oli 11 osumallaan joukkueen kolmanneksi paras maalintekijä.

Elokuussa 2022 Kuusisto teki vuoden mittaisen sopimuksen monikansallisessa Alps Hockey Leaguessa pelaavan italialaisjoukkue SG Cortinan kanssa. Vain kuusi päivää myöhemmin syyskuussa hänen sopimuksensa kuitenkin purettiin, kun Kuusiston täytyi palata Suomeen henkilökohtaisten syiden vuoksi. Samana päivänä hänen uutisoitiin palaavan kaudeksi 2022–2023 vuoden mittaisella sopimuksella Kiekko-Vantaan Mestis-joukkueeseen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2015–2016 | HPK | A-SM | 31 | 6 | 11 | 17 | 38 | 8 | 1 | 0 | 1 | 6 |
| 2016–2017 | HPK | A-SM | 22 | 3 | 7 | 10 | 65 | 5 | 2 | 1 | 3 | 2 |
| 2017–2018 | HPK | A-SM | 42 | 25 | 33 | 58 | 14 | 5 | 2 | 2 | 4 | 2 | Ykköstähdistö |
|  | HPK | SM-liiga | 21 | 1 | 1 | 2 | 4 | – | – | – | – | – |
|  | LeKi | Mestis | 1 | 0 | 0 | 0 | 0 | – | – | – | – | – |
| 2018–2019 | HPK | A-SM | 22 | 14 | 13 | 27 | 8 | 5 | 2 | 1 | 3 | 0 |
|  | HPK | SM-liiga | 9 | 1 | 0 | 1 | 0 | 1 | 0 | 0 | 0 | 2 | Kanada-malja |
|  | Ketterä | Mestis | 6 | 1 | 2 | 3 | 0 | – | – | – | – | – |
|  | KeuPa HT | Mestis | 5 | 0 | 4 | 4 | 2 | – | – | – | – | – |
| 2019–2020 | Jokipojat | Mestis | 50 | 20 | 22 | 42 | 18 | – | – | – | – | – |
| 2020–2021 | Hokki | Mestis | 30 | 10 | 11 | 21 | 10 | – | – | – | – | – |
| 2021–2022 | Kiekko-Vantaa | Mestis | 43 | 11 | 13 | 24 | 36 | 3 | 0 | 1 | 1 | 2 |
| 2 kautta | yhteensä | SM-liiga | 30 | 2 | 1 | 3 | 4 | 1 | 0 | 0 | 0 | 2 |
| 5 kautta | yhteensä | Mestis | 135 | 42 | 52 | 94 | 66 | 3 | 0 | 1 | 1 | 2 |

Lähteet
-------

* Jaakko Kuusisto The Internet Hockey Databasessa (englanniksi)
* Jaakko Kuusisto Eurohockey-sivustolla (englanniksi)
* Jaakko Kuusisto *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Jaakko Kuusisto *Elite Prospects*. Everysport Media Group AB.  (englanniksi)
2. ↑  Elite Prospects - Jää-Ahmat U18 *eliteprospects.com*. Everysport Media Group AB. Viitattu 17.5.2019. (englanniksi)
3. ↑  Elite Prospects - Jää-Ahmat U20 *eliteprospects.com*. Everysport Media Group AB. Viitattu 17.5.2019. (englanniksi)
4. ↑  Elite Prospects - HPK U18 *eliteprospects.com*. Everysport Media Group AB. Viitattu 17.5.2019. (englanniksi)
5. ↑  Elite Prospects - U20 SM-sarja Stats 2017-2018 *eliteprospects.com*. Everysport Media Group AB. Viitattu 17.5.2019. (englanniksi)
6. ↑  Hellanto, Riku: TPS:n suurlupaus debytoi – Kärppien tehoketju pakon sanelemana uuteen uskoon *MTVuutiset.fi*.  15.12.2017. Telia Company AB. Viitattu 16.12.2017.
7. ↑  Kokoonpanot *liiga.fi*.  15.2.2017. Jääkiekon SM-liiga Oy. Viitattu 16.12.2017.
8. ↑  Ottelutilastot *liiga.fi*.  15.12.2017. Jääkiekon SM-liiga Oy. Viitattu 16.12.2017.
9. ↑  Otteluseuranta *liiga.fi*.  27.2.2018. Jääkiekon SM-liiga Oy. Viitattu 27.2.2018.
10. ↑  HPK-vahti lainasopimuksella Saksaan − vahvasti pelannut Kuusisto jatkaa *Jatkoaika.com*.  24.1.2018. Jatkoaika r.y. Viitattu 24.1.2018.
11. ↑  Ketterälle uusia kasvoja hyökkäykseen - lainamies Hämeenlinnasta ja testipelaaja Pohjois-Amerikasta *Jatkoaika.com*.  13.11.2018. Jatkoaika r.y. Viitattu 19.1.2019.
12. ↑  Jaakko Kuusisto HPK:sta KeuPaan *keupaht.fi*.  18.1.2019. KeuPa Hockey Oy. Viitattu 19.1.2019.
13. ↑  Janne Tavi pelaa Kerhossa myös 90-vuotis juhlakaudella – Jaakko Kuusiston sopimus on purettu *hpk.fi*.  2.7.2019. HPK Liiga Oy. Viitattu 2.7.2019.
14. ↑  Suomen mestari Jaakko Kuusisto ja Lukon nuorten kapteeni Oskari Seppälä Jokipoikiin! *joensuunkiekkopojat.fi*.  5.7.2019. Mehtimäki Oy. Viitattu 7.7.2019.
15. ↑  Elite Prospects - Mestis 2019-2020 *eliteprospects.com*. Everysport Media Group AB. Viitattu 29.4.2020. (englanniksi)
16. ↑  Elite Prospects - Jokipojat *eliteprospects.com*. Everysport Media Group AB. Viitattu 29.4.2020. (englanniksi)
17. ↑  Hokki menettää Kettusen hyökkäyksestään Slovakiaan − Joensuussa tehoillut Kuusisto uutena Kajaaniin *Jatkoaika.com*.  2.7.2020. Jatkoaika r.y. Viitattu 2.7.2020.
18. ↑  Ranskalaishyökkääjä Mathieu Briandista Hokin kapteeni *hokki.fi*.  13.8.2020. Hokki Kainuu Oy. Viitattu 19.9.2020.
19. ↑  Elite Prospects - Hokki *eliteprospects.com*. Everysport Media Group AB. Viitattu 29.3.2021. (englanniksi)
20. ↑  Kuusi uutta vahvistusta lohipaitaan ja kolme jatkajaa *kiekko-vantaa.fi*.  27.5.2021. Kiekko-Vantaa Hockey Oy. Viitattu 28.5.2021.
21. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 30.8.2022. (englanniksi)
22. ↑  L’attacco della SG Cortina parla finlandese *hockeycortina.it*.  29.8.2022. S.G. Cortina s.s.d. a r.l. Viitattu 30.8.2022. (italiaksi)
23. ↑  Jaakko Kuusisto lascia Cortina *hockeycortina.it*.  4.9.2022. S.G. Cortina s.s.d. a r.l. Viitattu 4.9.2022. (italiaksi)
24. ↑  Jaakko Kuusisto Kiekko-Vantaan hyökkäykseen *kiekko-vantaa.fi*.  4.9.2022. Kiekko-Vantaa Hockey Oy. Viitattu 6.9.2022.